钦定古今图书集成/理学汇编/文学典/第138卷 > 《论诏令数易改》宋·包拯
## 钦定古今图书集成/理学汇编/文学典/第138卷 > 《论诏令数易改》宋·包拯

臣窃见朝廷凡降诏令，行之未久，即有改张，故外议
纷纭，深恐于礼不便。且诏令，人主之大柄，而国家治
乱安危之所系也，可无慎乎缘累年以来，此弊尤甚，
制敕才下，未逾月而辄更请奏，方行又随时而追改民知命令之不足信，则赏罚何以沮劝乎？臣欲乞今
后朝廷凡处置事宜，申明制度，不可不慎重。或臣僚
上言利害，并请先下两制集议，如可为经久之制，方
许颁行于后。或有小异同，非蠹政害民者，不可数有
更易。如此，则法存画一，国有常格。伏望少留圣意，天
下幸甚。